Saya mau tau Kesan ekologi dari Ctenophora. Jelaskan dalam bahasa melayu

Sebilangan besar spesiesnya adalah hermafrodit (khunsa), malah sesetengah spesies dari muda lagi sudah mampu membiak sebelum mencapai ukuran dan bentuk orang dewasa. Gabungan hermafroditisme dan pembiakan awal ini membolehkan populasi kecil tumbuh dengan pesat.

Ctenofor dapat menyeimbangkan ekosistem laut dengan mencegah kelebihan jumlah kopepod daripada memakan semua fitoplankton (tumbuhan planktonik) yang merupakan pengeluar marin dominan yang mengolah bahan organik daripada bahan bukan organik.

Sebaliknya, pada akhir tahun 1980-an spesies Mnemiopsis leidyi dari Atlantik Barat secara tidak sengaja diperkenalkan ke Laut Hitam dan Laut Azov dengan menghinggapi tangki pengimbang kapal, dan dikatakan menjadi punca kemerosotan hasil tangkapan ikan kerana memakan anak-anak ikan, dan krustasea kecil yang sepatutnya dimakan oleh ikan dewasa. Mnemiopsis tersesuai untuk mencerobohi jajahan baru (walaupun ini tidak diramalkan sehingga ia berjaya menjajah Laut Hitam), kerana ia dapat berkembang biak dengan cepat dan menahan pelbagai suhu dan kemasinan air, diburukkan lagi dengan penangkapan ikan yang berlebihan sepanjang masa, dan serta fenomena eutrofikasi yang memberi dorongan jangka pendek kepada seluruh ekosistem, menyebabkan populasi Mnemiopsis meningkat lebih cepat daripada biasa, apatah lagi dengan ketiadaan pemangsa yang cukup efisien untuk membendung bilangan ctenofor pendatang ini. Populasi Mnemiopsis di kawasan tersebut akhirnya dibendung oleh kemasukan pemangsanya iaitu Beroe ovata dari Amerika Utara yang juga didatangkan secara tidak sengaja, di samping penyejukan iklim tempatan dari tahun 1991 hingga 1993, yang secara signifikan melambatkan metabolisme haiwan. Bagaimanapun, jumlah plankton di kawasan ini nampaknya tidak dapat dipulihkan ke tahap sebelum kedatangan Mnemiopsis.

Pada akhir 1990-an, Mnemiopsis muncul di Laut Kaspia, diikuti Beroe ovata tidak lama kemudian, yang diharapkan dapat mengurangkan tetapi tidak menghilangkan kesan Mnemiopsis di sana. Mnemiopsis juga sampai di Mediterranean timur pada akhir 1990-an dan sekarang nampaknya berkembang pesat di Laut Utara dan Laut Baltik.